[{"text_idx": "#000000", "text": "Local and National News for Carmarthenshire"}, {"text_idx": "#000004", "text": "Cafodd miloedd o Asiaid, gan gynnwys pobl a anwyd ac a fagwyd yn Uganda, 90 diwrnod yn unig i adael y wlad. Ffodd llawer ohonynt i\u2019r DU heb fawr ddim eiddo ac roeddent yn falch o gael dianc o Uganda yn fyw.\nDaeth mil o deuluoedd wedi\u2019u drysu a\u2019u trawmateiddio i ogledd Cymru ym mis Hydref 1972 a chawsant eu lletya yn y ganolfan filwrol segur yn Nhonfannau, Tywyn, Meirionnydd."}, {"text_idx": "#000005", "text": "Daeth cymunedau lleol i\u2019r adwy i gynorthwyo\u2019r bobl a oedd newydd gyrraedd, gan gynnig rhywfaint o obaith ar gyfer y dyfodol iddynt yn yr amgylchedd anghyfarwydd a dieithr yr oeddent wedi dod iddo."}, {"text_idx": "#000006", "text": "Gadawodd llawer o deuluoedd Asiaid Ugandaidd y gwersyll yn ddiweddarach er mwyn symud i rannau eraill o\u2019r DU, ond arhosodd rhai gan ymgartrefu yng Nghymru. Gwnaethant ddylanwadu ar dirwedd ffisegol, economaidd a chymdeithasol eu cymunedau lleol drwy adeiladu addoldai, bwytai, sinema\u0302u ac ysgolion a chyflwyno amryw draddodiadau, gwyliau a gwahanol ffyrdd o\u2019u mynegi eu hunain yn artistig."}, {"text_idx": "#000008", "text": "\u201cDros 50 mlynedd yn o\u0302l, fe ddes i Donfannau yn ferch bedair ar ddeg oed gyda fy nheulu o Uganda. Daethom heb unrhyw eiddo ond roedd gennym ein hiaith, ein bwyd, ein crefydd a\u2019n straeon. Fel y mae siwgr yn toddi mewn llaeth, gwnaethom ninnau ymdoddi yn y gymuned yma yng Nghymru ac rwy\u2019n credu bod yr holl brofiad yn fwy melys oherwydd ein bod wedi creu cysylltiad a\u0302\u2019r tir yr ydym bellach yn ei alw\u2019n adre.\u201d"}, {"text_idx": "#000013", "text": "Gellir cysylltu a\u0302\u2019r prosiect yma: prosiecttag@cbhc.gov.uk."}, {"text_idx": "#000015", "text": "Bydd y prosiect yn cael ei lansio ar-lein ddydd Iau 5 Hydref 2023 am 5.00pm gydag anerchiadau, arbenigwyr gwadd a chyfweliadau. I gael tocynnau a rhagor o wybodaeth, ewch i: "}]